Springbok moet nóú geslag word | Netwerk24
Springbok moet nóú geslag word
Nooit was die tyd so ryp soos nou om die woord Springbok uit die leksikon van Suid-Afrikaanse rugby te verban nie. Die Springbok-embleem – as oorblyfsel van 'n voorheen neerdrukkende bestel – is meer 'n verdelende as versoenende simbool.
Nelson Mandela mag dit goed bedoel het om teen die grein van die breë demokratiese beweging die Springbok­embleem te behou – juis toe dit al op die offeraltaar was en gereed om geslag te word – maar die Springbok as handelsmerk van Suid-Afrikaanse rugby word nog gesien as 'n simbool wat polariseer en uitsluit.
Ons het gebaai in die euforie van 1995 toe eenheid in rugby voorgehou is as 'n bloudruk van hoe die reënboognasie moet lyk. Dié nierassigheid was pure oëverblindery, maar ter wille van die nasionale versoeningsprojek is dit getjap as demokrasie. Nou weet ons dit was net 'n foefie.